Angyalföldi látványtár
2025-02-01 08:00 - 2026-05-31 20:00 (Europe/Budapest) | Angyalföldi Helytörténeti Gyűjtemény
Angyalföldi látványtár
Az Angyalföldi Helytörténeti Gyűjtemény célja, hogy a múlt tárgyi emlékeit megőrizze, feldolgozza, és a tárgyakon keresztül meséljen a kerület történetéről. Ezzel a szándékkal rendeztük be az Angyalföldi Látványtárat is, ami a XIII. kerület városrészeinek jellegzetes tárgyi örökségét mutatja be a látogatóknak. A bemutatott műtárgyaink folyamatosan bővülnek, így érdemes többször is visszatérni.
A belépés díjtalan!
Információ: helytorteneti@kult13.hu
Helyszín: Angyalföldi József Attila Művelődési Központ

Grafikusok és a XIII. Kerület!
2025-02-26 15:00 - 2025-10-10 16:30 | Városház Galéria
Grafikusok és a XIII. Kerület!
Csoportos kiállítás kerületi grafikusok alkotásaiból a Városház Galériában.

kiállító grafikusművészek:
Artner Margit (1954-2023)
Bánó Endre (1922-1992)
Engel Tevan István (1936–1996)
Gábor Imre
Gerle Margit
Gyurity Milán
Huber Tibor
Kótai Tamás
Nádas Alexandra
Olexa József
Pálfi György László
Pataki Tibor
Rába Lilla (1952-2003)
Rudas Klára (1919-1999)
Szurcsik József
Varga Zsófia
Vasvári László Sándor
Würtz Ádám (1927-1994)
Würtz Ádám Jr

A részvétel díjtalan!

190 éves a magyar hajóépítés című kiállítás
2025-05-26 08:00 - 2025-10-30 08:00 | Angyalföldi József Attila Művelődési Központ
190 éves a magyar hajóépítés című kiállítás
1835-ben kezdte meg a működését hazánk egyik legrégibb gyára az Óbudai Hajógyár. Pár évtizeddel később a magyarországi hajógyártás központja a Duna túloldalán alakult ki, és az újpesti öbölben egymás mellett több üzem is működött. Így a mai XIII. kerület és Újpest nagyon komoly hajógyártási múlttal büszkélkedhet. A 20. században a különböző üzemek a Ganz alatt egyesültek, és a gyáróriás egészen a 21. századig működött (és részben működik ma is). Az első gyáralapítás 190. évfordulója előtt tisztelegve az egykori dolgozók emlékeiből kiállítás tekinthető meg az AJAMK félemeletén.
A részvétel díjtalan!

Kincses Gyula kiállítása
2025-06-12 18:00 - 2025-09-05 19:00 | Újlipótvárosi Klub-Galéria
Kincses Gyula kiállítása
Megnyitó: 2025. június 12., csütörtök 18.00

„Életem első közel negyven évét Debrecenben éltem meg, és ez meghatározó élményem. Gimnáziumi tanáraim szabták meg gondolkodásom: itt kaptam a tudományos bizonyítékokra alapozott örök kétkedés igénye mellett a magyar és a képzőművészeti tanáromtól nemcsak a társadalmi és esztétikai szenzitivitást, de a közlési vágyat is. Ezt más néven művészi ambíciónak is hívják.
Fényképezni aktívan egyetemi éveimben a DOTE-n kezdtem, amely szintén ideális közeg volt számomra, mert mint egyetem nem bifláztatott, hanem gondolkodni, kérdezni, vitatkozni tanított. Bár az egyetemet jó eredménnyel végeztem el, de életemet ezidő alatt az egyetemi fotókör, majd jazzklub szervezése, illetve a kiállításokra való készülés töltötte ki. A ’70-es évek közepére így viszonylag ismert fotóssá váltam, számos kiállítás díjával és önálló kiállítással büszkélkedve. A nagy művészi öntudat mellett azért azt is megértettem, hogy nem elég a mondanivaló és a világfájdalom, ehhez a fényképezést, mint szakmát is tudni kell. Ebben Hapák József és Balla Demeter volt segítségemre. E két név fontos az életemben, fejlődésemben. Balla Demeter első és legfontosabb mentoromként megérezte a pimasz ifjoncban a tudásvágyót, és bevezetett egy új világba. Ő nyitott ajtót Schaár Erzsébet műtermébe is. Hapák Jóska meg megérttette velem, hogy nem elég a lángoló lélek, a korszerű üzenet: az is fontos, hogy a kép legyen éles és jól exponált. A kompozíciós készég pedig a Velényi iskola hatása.
A fotózást anyagilag műtárgyfotózásból tartottam fent (mennyivel jobb, mint a röhögőzés), így ez tovább erősítette a képzőművészettel a kapcsolatom. Ennek lett az eredménye, hogy a DOTE Kulturális Bizottság ernyője alá bújva Velényi Rudival 1976-ban megalapítottuk Debrecen első alternatív képzőművészeti galériáját, a DOTE Galériát, ahol pl. 1977-ben Haraszty István Édeskének csináltunk kiállítást.”

A részvétel díjtalan!

Armina Fine Arts kiállítása
2025-06-19 17:30 - 2025-09-14 19:00 | RaM – Radnóti Miklós Művelődési Központ
Armina Fine Arts kiállítása
Megnyitó: 2025. június 19., csütörtök 17:30

Ezen kiállítás vegyes technikával készült műalkotások hangulatos gyűjteményét takarja, ahol a hétköznapi hulladékanyagok lenyűgöző vizuális narratívákká varázsolódnak. A kiállítás célja, hogy elgondolkodtasson, cselekvésre ösztönözzön, és felhívja a figyelmet a hulladékok, a szelektív hulladékgyűjtés és az újrahasznosítás globális kérdéseire. Ezen műalkotásokban szereplő hulladékanyagok sokáig fennmaradnak bolygónkon, és még, halálunk után is szemétlerakókban állnak majd. Sőt, némelyikük még tovább, gyermekeink és unokáink generációja után sem lesz az enyészet része. Jelentős veszélyt jelentve a környezetünkre és a jövő világára nézve. Ezen anyagok egy részének lebomlása több száz évig is eltarthat, ezalatt továbbra is káros anyagokat juttatva a talajba és a vízbe, felborítva az ökoszisztémákat, valamint az egyes csomagolóanyagokból származó méreganyagok szennyezik a bennük lévő élelmiszereket, ami hatással van az emberi egészségre és a biológiai sokféleségre.
A részvétel díjtalan!

XIII. kerületi egyesített óvodák tablóinak kiállítása
2025-06-25 08:00 - 2025-08-31 18:00 | Angyalföldi József Attila Művelődési Központ
XIII. kerületi egyesített óvodák tablóinak kiállítása
Megtekinthető: 2025. június 25. – 2025. augusztus 31.

MEGFESTETT SZERETET
A Hétszín, a Mese és a Gyöngyszem Tagóvoda művészeti tehetségműhelyeiben tevékenykedőóvodások munkái
Az idei évben a tehetségműhelyekbe járó gyermekek, azoknak a pillanatoknak a képeit elevenítették meg, amelyeket a szeretet érzésének gondolata hívott elő Bennük.
A részvétel díjtalan!
